kalixlouiis/myanmar-wikipedia-corpus huggingface dataset:
၂၀၁၉ ခုနှစ်တွင် ဒါရိုက်တာ Sam Mendes ရိုက်ကူးခဲ့သည့် ပထမကမ္ဘာစစ် ဇာတ်လမ်းဖြစ်သော 1917 ရုပ်ရှင်တွင် ဗြိတိသျှ ဗိုလ်မှူးကြီး မက္ကန်ဇီ အဖြစ် သရုပ်ဆောင်ခဲ့လေသည်။
ဇာတ်လမ်း နောက်ခံစကားပြော ကမ့်ဘာဘတ်ချ်သည် National Geographic နှင့် Discovery တို့၏ မှတ်တမ်းရုပ်ရှင်များစွာ၌ နောက်ခံစကားပြော၍ သရုပ်ဖော်ပေးခဲ့သည်။
သူသည် Casanova၊ The Tempest၊ တေးဂီတဖန်တီးမှု၊ အဖြူရောင်လည်စီး၌ သေဆုံးခြင်း၊ ရာဇဝတ်မှုမှ အနုပညာရှင်များ၊ တွမ် နဲ့ ဗိဗ်၊ ရှားလော့ခ်ဟုမ်း။
နောက်တဖန်စူးစမ်းရှာဖွေခဲ့ရသော ရထားသံလမ်းပေါ်မှ ဖြစ်ရပ်ဆန်းများနှင့် အခြားဇာတ်ကြောင်းများ စသည်တို့အပါအဝင် စကားသံစာအုပ်များစွာကို နောက်ခံစကားပြောအနေဖြင့် ဖတ်ပြခဲ့လေသည်။
ဂီတ ၂၀၁၆ ခုနှစ်၊ စက်တင်ဘာလ ၂၈ ရက်နေ့တွင် ကမ့်ဘာဘတ်ချ် သည် တော်ဝင်အဲလ်ဘတ်ခန်းမ၌ ကျင်းပခဲ့သော ဂီတပညာရှင်များ၏ လန်ဒန်မှ ရှိုးပွဲများထဲမှ တစ်ခု၌ Pink Floyd အဖွဲ့ဝင် ဒေးဗစ်ဂေမော် နှင့်အတူ စင်မြင့်၌ တင်ဆက်ဖျော်ဖြေခဲ့ဖူးသည်။
သူသည် ရော်ဂျာဝေါ်တား သီဆိုခဲ့သည့် "Comfortably Numb" သီချင်းအား ပင်တိုင်သီဆိုသူနေရာမှ မူရင်းအဆိုရှင်အသံ နောက်ခံတွဲစပ်မှုဖြင့် သီဆိုခဲ့သည်။
ထုတ်လုပ်ရေးကုမ္ပဏီ ကမ့်ဘာဘတ်ချ်၊ အဒမ် အက်လန်း၊ ဇာတ်ညွှန်း ဒါရိုက်တာ ပတ်ထရစ် မွန်ရို၊ ညှိနှိုင်းရေးမှူး ဘန်းဒေလွန်နှင့် ထုတ်လုပ်ရေး မန်နေဂျာ အဒမ် ဆယ်လ်ဗက်စ် တို့သည် ၂၀၁၃ ခုနှစ် နှောင်းပိုင်း၌ SunnyMarch Ltd. ထုတ်လုပ်ရေးကုမ္ပဏီ အား စတင်တည်ထောင်ခဲ့ကြသည်။
ကုမ္ပဏီ၏ စာတန်းခေါင်းစဉ်အောက်၌ သူတို့၏ ပထမဆုံး ပရောဂျက်သည် စုပေါင်းစပ်ပေါင်းရန်ပုံငွေ ပေါင် ၈၇၀၀၀ ဖြင့် ရိုက်ကူးထားသော Little Favor ရုပ်ရှင်ဖြစ်ပြီး၊ ၎င်းရုပ်ရှင်တွင် ကမ့်ဘာဘတ်ချ် ခေါင်းဆောင်မင်းသားနေရာမှ သရုပ်ဆောင်ခဲ့ပြီး ဇာတ်ညွှန်းနှင့် ဒါရိုက်တာ Monroe ဖြင့် ရိုက်ကူးခဲ့သည်။
၎င်း ကြာမြင့်ချိန် မိနစ် ၃၀ စာ ရှိသော အက်ရှင်-သည်းထိတ်ရင်ဖို ဇာတ်ကားအား ၂၀၁၃ ခုနှစ်၊ နိုဝင်ဘာလ ၅ ရက်နေ့တွင် iTunes မှတဆင့် နိုင်ငံတကာသို့ ဖြန့်ချိခဲ့သည်။
လူထုကြား ပုံရိပ် ကမ့်ဘာဘတ်ချ် သည် ၂၀၁၀ တွင် ရှားလော့ခ်ဇာတ်လမ်းတွဲ မှ ပထမဇာတ်လမ်းတွဲဖြင့် နိုင်ငံတကာမှ အသိအမှတ်ပြုမှုကို ရရှိခဲ့သည်။
သူသည် ဆန့်ကျင်ဘက်လိင်အား ဆွဲဆောင်နိုင်သူများကို တင်စားခေါ်ဝေါ်လေ့ရှိသည့် "The Thinking Woman's Crumpet" ဟူ၍ စတင်သုံးနှုန်းခံရချိန်ကတည်းက အင်ပါယာ နှင့် ပီးပဲလ်မဂ္ဂဇင်းများအပါအဝင် များစွာသော "သက်ရှိထင်ရှားရှိသော လိင်ပိုင်းဆိုင်ရာ ဆွဲဆောင်မှုရှိသူ ပုရိသများ" စာရင်းများ၌ အဓိကပါဝင်သူ တစ်ယောက် ဖြစ်ခဲ့သည်။
thumb| မဒမ်တူးဆော့ဒ် ပြတိုက်တွင် ပြသထားသော ကမ့်ဘာဘတ်ချ်၏ ပုံတူဖယောင်းရုပ် ပရဟိတ ဆောင်ရွက်မှုများ ကမ့်ဘာဘတ်ချ် သည် ချားစ် မင်းသား၏ သယ်ပရင့်စ် ထရက်စ် ပရဟိတအဖွဲ့ကြီး၏ သံတမန်တစ်ဦး ဖြစ်လေသည်။
Prince's Trust trading Ltd. (2009). သူသည် Odd Arts၊ Anno's Africa နှင့် Dramatic Need အပါအဝင် အနုပညာ-ရှေ့ရှု၍ ချို့တဲ့လူငယ်များအား ကူညီသော အဖွဲ့အစည်းများ၏ နာယကဖြစ်သည်။
စတီဖင်ဟော့ကင်း အဖြစ် ပုံဖော်သရုပ်ဆောင်စဉ် ၂၀၀၄ ခုနှစ်ကတည်းက သူသည် Motor Neurone ရောဂါ အသင်း၏ သံတမန်တစ်ဦး ဖြစ်ခဲ့ပြီး၊ ၂၀၁၅ ခုနှစ်တွင် နာယက ဖြစ်လာကာ ၂၀၀၄ ခုနှစ်၌လည်း အဖွဲ့အစည်းအတွက် Ice Bucket Challenge ကို ပြုလုပ်ခဲ့သည်။
သူသည် Amyotrophic Lateral Sclerosis Association ၏အကျိုးအတွက် ပြန်လည် ထူထောင်ရေးရန်ပုံငွေတစ်ခုကိုလည်း မတည်ခဲ့သည်။
ကမ့်ဘာဘတ်ချ်သည် ဝေလို ဖောင်ဒေးရှင်း နှင့် ကလေးများအတွက် သောမတ်စ်ကော်ရံ ဖောင်ဒေးရှင်းများအပါအဝင် အလှူအတန်းများနှင့် ရန်ပုံငွေရှာဖွေသူများအတွက် အနုပညာလက်ရာများကိုလည်း လှူဒါန်းခဲ့လေသည်။
thumb| ကမ့်ဘာဘတ်ချ် (ဘယ်မှ ညာသို့ ဆဋ္ဌမမြောက်၊ ရပ်လျှက်)နှင့် The Children Monologues တို့၏ သရုပ်ဆောင်မှုအား ၂၀၁၀ ခုနှစ်၊ နိုဝင်ဘာလ ၁၄ ရက်နေ့တွင် လန်ဒန်မြို့ရှိ အိုးဗစ်ပြဇာတ်ရုံ၌ ပြုလုပ်ခဲ့ကြသည်။
၂၀၁၄ ခုနှစ်၊ မတ်လ ၁၉ ရက်နေ့တွင် စိန့်ဂျိမ်းစ်နန်းတော် ၌ ကြင်ယာတော် ဖိလစ်မင်းသားနှင့်အတူ ကမ့်ဘာဘတ်ချ်သည် လူငယ် (၈၅)ဦးအား အီဒင်ဘက်ဂ်မြို့စားမှ ချီးမြှင့်သည့် ထူးချွန်ဆုကို ပေးအပ်ခဲ့သည်။
“ ငါတို့ရဲ့ရည်မှန်းချက်က ဒီအခွင့်အရေးကို ယူကေတစ်ဝှမ်း သိန်းပေါင်းများစွာသို့ ချဲ့ထွင်ဖို့ပါ ” ဟူ၍ လူငယ်ဆုပေးပွဲအစီအစဉ်တွင် ကမ့်ဘာဘတ်ချ်က ပြောကြားခဲ့သည်။
သူ၏ အနုပညာဖျော်ဖြေတင်ဆက်မှုများနှင့် ပရဟိတဆိုင်ရာ လုပ်ငန်းများအတွက် ၂၀၁၅ ခုနှစ် မွေးနေ့ဂုဏ်ပြုအခမ်းအနားပွဲတွင် ဘုရင်မကြီးမှ CBE အဖြစ်ခန့်အပ်၍ ဂုဏ်ထူးဆောင်ဘွဲ့ ပေးအပ်ခြင်းကို ခံရလေသည်။
သူသည် ၂၀၁၅ ခုနှစ်၊ နိုဝင်ဘာလ ၁၀ ရက်နေ့ ဘက်ကင်ဟမ်နန်းတော် တွင် ကျင်းပခဲ့သော ရင်းနှီးမြှုပ်နှံမှုအခမ်းအနား၌ ဘုရင်မကြီးထံမှ ဂုဏ်ပြုဆုကိုလည်း လက်ခံရရှိခဲ့သည်။
၂၀၁၆ ခုနှစ်၊ ဖေဖော်ဝါရီတွင် ကမ့်ဘာဘတ်ချ် သည် အောက်စ်ဖို့ဒ် တက္ကသိုလ်၏ လေဒီမာဂရက် ခန်းမသို့ ဂုဏ်သရေရှိ ပုဂ္ဂိုလ်အဖြစ် လာရောက်လည်ပတ်ရန် ဖိတ်ကြားခြင်းခံရသည်။
ကိုယ်ပိုင်ဘဝ thumb|၂၀၁၅ ဇူလိုင်လတွင် ကမ့်ဘာဘတ်ချ်နှင့် ဆိုဖီဟန်တာ ဇနီးမောင်နှံအား တွေ့ရစဉ် သူသည် ဗုဒ္ဓဘာသာဝင်တစ်ယောက်ဖြစ်ပြီး ဘာသာတရား၏ ဒဿနိကဗေဒ၌ စိတ်ဝင်စားကာ တရားရှုမှတ်ခြင်း နှင့် သတိပဌာန်တို့၏ အကျိုးသက်ရောက်မှုတို့ကို ယုံကြည်အလေးအနက်ထားကြောင်း ဖော်ပြခဲ့သည်။
ကမ့်ဘာဘတ်ချ်သည် အင်္ဂလိပ်ပြဇာတ်နှင့် အော်ပရာဒါရိုက်တာဖြစ်သူ ဆိုဖီဟန်တာ နှင့် အိမ်ထောင်ကျခဲ့သည်။
၁၇ နှစ်တာမျှ ချစ်ကြည်ရင်းနှီးမှု တည်ဆောက်ခဲ့ကြပြီး ၂၀၁၄ ခုနှစ်၊ နိုဝင်ဘာလ ၅ ရက်နေ့တွင် တိုင်းစ် သတင်းစာ၏ “မကြာမီကျင်းပမည့် လက်ထပ်ပွဲများ” ကဏ္ဍ၌ ကြေညာခဲ့သည်။
၂၀၁၅ ခုနှစ်၊ ဖေဖော်ဝါရီ ၁၄ ရက်တွင် မင်္ဂလာမောင်နှံနှစ်ဦးသည် အယ်လော့ဝိုက်၊ မောတ္တစ္စတုန်း၌ တည်ရှိသော ၁၂ ရာစု၌ ဆောက်လုပ်ခဲ့သည့် စိန့်ပီတာနှင့် စိန့်ပေါလ်ဘုရားကျောင်း၌ လက်ထပ်ခဲ့ကြပြီး ကြွရောက်ချီးမြင့်လာသည့် ဧည့်ပရိသတ်များအတွက် မောတ္တစ္စတုန်း မြို့တော်ခန်းမ၌ မင်္ဂလာဧည့်ခံပွဲကျင်းပပေးခဲ့သည်။
သူတို့ ဇနီးမောင်နှံတွင် ခရစ္စတိုဖာ ကာလ်တန် (၂၀၁၅ ခု၊ ဇွန် ၁ ဖွား)၊ ဟဲလ်အော့ဒန် (၂၀၁၇ ခု၊ မတ် ၃ ဖွား)၊ နှင့် ဖင်န် (၂၀၁၉ ခု၊ ဇန်နဝါရီ ၁၁ ဖွား)Benedict Cumberbatch: ‘Joe Biden? ဟူသော သားယောက်ျားလေး (၃)ဦး ထွန်းကားခဲ့သည်။
သရုပ်ဆောင်မှုများ နှင့် ဂုဏ်ပြုဆုများ နောက်ထပ်ကြည့်ရန် ဗြိတိသျှအကယ်ဒမီဆု ဆန်ခါတင်စာရင်းဝင်သည့် သရုပ်ဆောင်များ နှင့် ဆုရရှိသည့် သရုပ်ဆောင်များ စာရင်း အကယ်ဒမီဆု ဆန်ခါတင်စာရင်းဝင်သည့် သရုပ်ဆောင်များ ကိုးကား ပြင်ပလင့်များ Benedict Cumberbatch interview: the Sherlock star on playing Patrick Melrose in Edward St Aubyn’s masterpiece, The Sunday Times ကဏ္ဍ:အင်္ဂလိပ် အမျိုးသား ရုပ်ရှင်သရုပ်ဆောင်များ။
ကိုက်လန် (Chinese broccoli) သည် စားသုံးနိုင်သော အရွက်ဟင်းသီးဟင်းရွက်ပင်ဖြစ်သည်။
ဆောင်းရာသီတွင် စိုက်ပျိုးလေ့ရှိပြီး အပွင့်ပွင့်လာပါက စာသုံးလေ့ရှိသည်။
တရုတ်အစားအစာတွင် တွင်ကျယ်စွာ အသုံးပြုလေ့ရှိပြီး ဗီယက်နမ်၊ မြန်မာ၊ ထိုင်းအစားအစာတို့တွင်လည်း အသုံးပြုသည်။
ကိုးကား How To Stir-Fry Chinese Broccoli ကဏ္ဍ:အာရှ ဟင်းသီးဟင်းရွက်ပင်များ ကဏ္ဍ:အရွက် ဟင်းသီးဟင်းရွက်ပင်များ ကဏ္ဍ:မြန်မာ အစားအသောက် ကဏ္ဍ:ထိုင်း အစားအစာ ကဏ္ဍ:ဗီယက်နမ် အစားအစာ။
နီကိုလာ လိုဘာတို သမ္မတအိမ်တော် သည် အရှေ့တီမောနိုင်ငံ သမ္မတ၏ ရုံးထိုင်ရာနေရာဖြစ်သည်။
မြို့တော်ဒီလီမြို့တွင် တည်ရှိကာ ၂၀၀၉ခုနှစ်မှစ၍ အသုံးပြုခဲ့သည်။
ရုံးထိုင်ရာ​နေရာသာဖြစ်ပြီး အိမ်​တော်အဖြစ် အသုံးပြုခြင်းမရှိ​ပေ။
အ​ရှေ့တီ​မောအစိုးရသည် ​​ငွေ​​ကြေးချို့တဲ့သဖြင့် သမ္မတနှင့် ဝန်ကြီးချုပ်ကို အိမ်​တော်မ​ပေးနိုင်ဘဲ မိမိ​နေအိမ်တွင်သာ ​နေထိုင်ရသည်။
အိမ်တော်သည် ဒီလီမြို့လယ်ခေါင်၏ အနောက်ပိုင်းတွင် တည်ရှိကာ (၂၂)ဧက ကျယ်ဝန်းသည်။
လွတ်လပ်ရေးမရမီက ဝန်ကြီးချုပ်နှင့် သမ္မတ လုပ်ခဲ့ပြီး လုပ်ကြံခံခဲ့ရသော နီကိုလာ လိုဘာတိုကို ဂုဏ်ပြု၍ အမည်ပေးထားသည်။
အိမ်တော်အဆောက်အဦးသည် အင်္ဂလိပ်အက္ခရာ 'ယူ'(U) ပုံသဏ္ဌာန်ရှိကာ (၂)ထပ်ဖြစ်သည်။
သမိုင်းကြောင်း ၂၀၀၂ခုနှစ်တွင် လွတ်လပ်ရေးရပြီး ပထမဆုံးသမ္မတ ဇာနာနာ ဂတ်စမို အနေဖြင့် ဝန်ကြီးချုပ် ဦးဆောင်သော အစိုးရအဖွဲ့နှင့် အတူတကွ ရုံးမထိုင်လိုပေ။
ထို့ကြောင့် ပြာနန်းတော် သို့ ပြောင်းရွှေ့ခဲ့သည်။
သို့ရာတွင် ထိုယာယီနေရာကို အမြဲအသုံးမပြုသေးပေ။
၂၀၀၃ခုနှစ်တွင် ပိုမိုကောင်းမွန်သော နေရာတစ်ခုကို တရုတ်အစိုးရထံမှ အကူအညီဖြင့် တည်ဆောက်ရန် အစီအစဉ်ဆွဲခဲ့သည်။
၂၀၀၇ခုနှစ် ဇူလိုင်လ ၂ရက်နေ့တွင် စတင်တည်ဆောက်ခဲ့သည်။
ထိုစဉ်ကအမည်မှာ မျှော်လင့်ခြင်းနန်းတော်ဖြစ်သည်။
အရှေ့တီမောဆိုင်ရာ တရုတ်ပြည်သူ့သမ္မတနိုင်ငံသံအမတ်ကြီးက ထိုအမည်သည် နိုင်ငံငယ်အသစ်လေး၏ စိန်ခေါ်မှုများနှင့် တောက်ပသော အနာဂတ်ဆီသို့ ချီတက်ခြင်းကို ကိုယ်စားပြုသည်ဟု ပြောကြားခဲ့သည်။
လက်ရှိအိမ်တော်နေရာသည် ပေါ်တူဂီတို့လက်ထက်က ဒီလီမြို့၏ ပထမဆုံးလေဆိပ်ဖြစ်ကာ နောက်ပိုင်းတွင် ရဟတ်ယာဉ်ကွင်း ဖြစ်ခဲ့သည်။
၂၀၀၇ခုနှစ် ဇူလိုင်လအထိ ဩစတြေးလျဦးဆောင်သော တပ်များက အသုံးပြုခဲ့ပြီး ဆောက်လုပ်ရေးလုပ်ငန်းများ စတင်ချိန်အထိဖြစ်သည်။
၂၀၀၉ခုနှစ် ဧပြီလတွင် ပြီးစီးခဲ့ပြီး တရုတ်အစိုးရမှ အမေရိကန်ဒေါ်လာ ၆မီလီယံ ကူညီခဲ့သည်။
၂၀၀၉ခုနှစ် ဩဂုတ်လ (၂၇) ရက်နေ့တွင် စတင်အသုံးပြုခဲ့သည်။
၃ရက်အကြာ (၃၀) ရက်နေ့တွင် သမ္မတ ဟိုဆေး ရာမို့စ်ဟောတာ က ယခုအမည်သို့ ပြောင်းလဲခဲ့သည်။
အိမ်တော်နေရာသည် မကြာခဏ ရေကြီးလေ့ရှိသည်။
၂၀၁၅ခုနှစ်တွင် ပေါ်တူဂီဗိသုကာကုမ္ပဏီတစ်ခုမှ သမ္မတအိမ်တော်၊ သမ္မတပြတိုက်၊ စစ်စခန်းနှင့် အခြားအဆောက်အဦးများ ပါဝင်သည့် စီမံကိန်းတစ်ခုကို ကြေညာခဲ့သည်။
၎င်းတို့အနေဖြင့် ထိုစီမံကိန်းကို ရရှိခဲ့ကာ ယူရို သန်း (၂၀)ကျော် တန်ဖိုးရှိသည်။
ရေကြီးမှုကို ကာကွယ်ရန် အဆောက်အဦးများ၏ အခြေသည် ၁မီတာအမြင့်ရှိမည်ဖြစ်သည်။
သို့ရာတွင် ဘဏ္ဍာငွေအပေါ်မူတည်၍ (၁၀)နှစ်မှ နှစ် (၂၀) ကြာမြင့်မည်ဖြစ်သည်။
ကိုးကား ကဏ္ဍ:သမ္မတ အိမ်တော်များ ကဏ္ဍ:တီမောလက်စ်တေနိုင်ငံ။
right| လမ် ဆာမီလာ ကမ်းခြေ ဆောင်ခလာမြို့ ( ) သင်ခလာ သို့မဟုတ် ဇင်ကောရော သို့မဟုတ် သင်ခေါ်ရ (Pattani Malay : ซิงกอรอ) သည် မလေးရှား နယ်စပ်အနီး၊ ထိုင်းနိုင်ငံတောင်ပိုင်း ဆောင်ခလာခရိုင်ရှိ မြို့တစ်မြို့ ဖြစ်သည်။
၂၀၂၀,တွင် လူဦးရေ ၆၁၇၅၈ ရှိသည်။
ဆောင်ခလာသည် ဘန်ကောက်မြို့တောင်ဘက်မှ အကွာအဝေးတွင် တည်ရှိသည်။
အိမ်နီးနားချင်း ဟတ်ယိုင်ထက် သေးငယ်သော်လည်း၊ ဆောင်ခလာမြို့သည် ဆောင်ခလာပြည်နယ်၏ မြို့တော်ဖြစ်သလို Muang Songkhla ခရိုင် (ဆောင်ခလာမြို့ခရိုင်) ဖြစ်သည်။
ထိုင်းပင်လယ်ကွေ့မှ သုံခလာရေကန်အဝရှိ ဆောင်ခလာမြို့နယ်သည် ငါးဖမ်းမြို့ဖြစ်ပြီး အရေးကြီးသော ဆိပ်ကမ်း တစ်ခုလည်းဖြစ်သည်။
၎င်းသည် Kra Isthmus ၏ အရှေ့ဘက်ခြမ်းရှိ အဓိကဆိပ်ကမ်းဖြစ်သည်။
right| ဆောင်ခလာမြို့၊ Laem Son On တွင် နဂါးဦးခေါင်း ကိုးကား ကဏ္ဍ:ထိုင်းနိုင်ငံရှိ မြို့များ။
သမ္မတတစ်ပိုင်းစနစ် (သို့မဟုတ်) တစ်စိတ်တစ်ပိုင်းသမ္မတစနစ် () သည် အစိုးရစနစ် တစ်ခုဖြစ်ကာ သမ္မတနှင့် ဝန်ကြီးချုပ်၊ အစိုးရတို့အကြား အာဏာခွဲဝေ အုပ်ချုပ်သော စနစ်ဖြစ်သည်။
ပါလီမန်စနစ်နှင့် မတူသည်မှာ နိုင်ငံတော်အကြီးအကဲဖြစ်သော သမ္မတသည် ဟန်ပြအနေအထားသာမဟုတ်ဘဲ အာဏာအနည်းငယ် ပိုရှိသည်။
သို့ရာတွင် သမ္မတစနစ်ကျင့်သုံးသော နိုင်ငံများမှ သမ္မတများကဲ့သို့လည်း အပြည့်အဝအာဏာ မရှိပေ။
thumb| ၁၉၁၉ခုနှစ်မှ ၁၉၃၃ခုနှစ်အထိ တည်ရှိခဲ့သော ဝိုင်မာသမ္မတနိုင်ငံ၊ ဖင်လန်နိုင်ငံ၏ ၁၉၁၉ခုနှစ်မှ ၂၀၀၀ပြည့်နှစ်အထိ ကျင့်သုံးခဲ့ကြသော စနစ်များမှာ သမ္မတတစ်ပိုင်းစနစ်များဖြစ်ကြသည်။
သို့သော် သမ္မတတစ်ပိုင်းစနစ် (Semi-presidential system) ဟူသောအသုံးကို ၁၉၅၉ခုနှစ်တွင် သတင်းသမား Hubert Beuve-Méry က စတင်အသုံးပြုခဲ့သည်။
၁၉၇၈ခုနှစ်တွင် နိုင်ငံရေးသိပ္ပံသမား Maurice Duverger က တောက်လျှောက်အသုံးပြုခဲ့ရာမှ တွင်ကျယ်လာသည်။
အဓိပ္ပါယ် Maurice Duverger ၏ မူလဖွင့်ဆိုချက်တွင် ဖော်ပြထားသည်မှာ သမ္မတသည် ရွေးကောက်ခံရခြင်း၊ သတ်မှတ်ထားသော အာဏာရှိခြင်း၊ တိကျသော သက်တမ်းတစ်ခုကို သတ်မှတ်ထားခြင်း တို့ဖြစ်သည်။
ခေတ်သစ်ဖွင့်ဆိုချက်များတွင်မူ သမ္မတသည် နိုင်ငံတော်အကြီးအကဲအဖြစ် ရွေးကောက်ခံရမည်။
လွှတ်တော်၏ ယုံကြည်ခံရမှုဖြင့် သီးခြားဝန်ကြီးချုပ်တစ်ဦးသည် အစိုးရအဖွဲ့ကို ဦးဆောင်ရမည်။
မျိုးကွဲများ သမ္မတတစ်ပိုင်းစနစ်၏ ထင်ရှားသော အမျိုးကွဲများမှာ ဝန်ကြီးချုပ်-သမ္မတပူးတွဲစနစ်နှင့် သမ္မတ-လွှတ်​တော်ပူးတွဲစနစ်တို့ ဖြစ်သည်။
ဝန်ကြီးချုပ်-သမ္မတပူးတွဲစနစ်တွင် ဝန်ကြီးချုပ်နှင့် သူ၏အစိုးရအဖွဲ့သည် လွှတ်တော်ပိုင်းဆိုင်ရာအတွက် တာဝန်ရှိသည်။
သမ္မတသည် ဝန်ကြီးချုပ်နှင့် အစိုးရအဖွဲ့ဝင်ဝန်ကြီးများကို ရွေးချယ်ကာ လွှတ်တော်က ခန့်အပ်သည်။
ဖြုတ်ချခြင်းကိုလည်း လွှတ်တော်ကပင် အယုံအကြည်မရှိမဲခွဲရသည်။
ဤစနစ်တွင် သမ္မတ၏ အခန်းကဏ္ဍသည် အနည်းအကျဉ်းသာရှိသည်။
ဤစနစ်သည် ပါလီမန်စနစ်နှင့် နီးစပ်သည်။
ဘာကီးနားဖားဆို၊ ကိတ်ဗာဒီ၊ အရှေ့တီမော၊ ပြင်သစ်၊ လစ်သူရေးနီးယား၊ မဒါဂတ်စကား၊ မာလီ၊ မွန်ဂိုလီးယား၊ နိုင်ဂျာ၊ ဂျော်ဂျီယာ (၂၀၁၃ - ၂၀၁၈)၊ ပိုလန် (ဒီဖက်တို၊ အခြေံဥပဒေတွင်မူ ပါလီမန်စနစ်ဖြစ်)၊ ပေါ်တူဂီ၊ ရိုမေးနီးယား၊ ဆောင်တူမေးနှင့် ပရင်စီပီ၊ သီရိလင်္ကာ နှင့် ယူကရိန်း တို့သည် ဤစနစ်ကို ကျင့်သုံးကြသည်။
သမ္မတ-လွှတ်​တော်စနစ်တွင်မူ ဝန်ကြီးချုပ်နှင့် အစိုးရအဖွဲ့သည် သမ္မတနှင့် လွှတ်တော်ကို ညီမျှစွာ တာဝန်ခံရသည်။
သမ္မတသည် လွှတ်တော်၏ထောက်ခံမှုဖြင့် ဝန်ကြီးချုပ်နှင့် အစိုးရအဖွဲ့ကို ရွေးချယ်ခန့်အပ်သည်။
ရာထူးမှ ထုတ်ပယ်ရာတွင်လည်း အယုံအကြည်မရှိမဲခွဲ၍ သမ္မတရော လွှတ်တော်ကပါ ထုတ်ပယ်နိုင်သည်။
ဤစနစ်သည် သမ္မတစနစ်နှင့် နီးစပ်သည်။
ဂင်းနီဗစ်ဆော၊ မိုဇမ်ဘစ်၊ ရုရှား၊ ထိုင်ဝမ်တို့သည် ဤစနစ်ကို ကျင့်သုံးကြသည်။
ယူကရိန်း၊ ဂျော်ဂျီယာ၊ တောင်ကိုရီးယား၊ ဂျာမနီ (ဝိုင်မာနိုင်ငံ) တို့တွင်လည်း ယခင်က သုံးခဲ့သည်။
အာဏာခွဲဝေခြင်း နိုက်ငံတော်အကြီးအကဲ သမ္မတနှင့် အစိုးရအဖွဲ့အကြီးအကဲ ဝန်ကြီးချုပ်တို့အကြား အာဏာခွဲဝေမှုသည် နိုင်ငံအလိုက် ကွဲပြားသည်။
ဥပမာ ပြင်သစ်နိုင်ငံတွင် ဝန်ကြီးချုပ်နှင့် သမ္မတို့မှာ မတူညီသော ပါတီများမှဖြစ်လျှင် သမ္မတသည် နိုင်ငံခြားရေးနှင့် ကာကွယ်ရေး မူဝါဒများကို ကိုယ်တွယ်သည်။
ဝန်ကြီးချုပ်သည် ပြည်တွင်းမူဝါဒများနှင့် စီးပွားရေးမူဝါဒများကို ကိုင်တွယ်သည်။
သမ္မတနှင့် ဝန်ကြီးချုပ်တို့သည် ပါတီတစ်ခုအတွင်းမှဆိုလျှင် သမ္မတသည် ဒီ ဖက်တို သဘောဖြင့် ဝန်ကြီးချုပ်မှတဆင့် မူဝါဒအားလုံးကို ထိန်းချုပ်လေ့ရှိသည်။
ကျင့်သုံး​သောနိုင်ငံများ ဝန်ကြီးချုပ်-သမ္မတစနစ် သမ္မတသည် ဝန်ကြီးချုပ်နှင့် အစိုးရအဖွဲ့ကို ​ရွေးချယ်နိုင်ကာ လွှတ်​တော်ကသာ ထုတ်ပယ်ပိုင်ခွင့်ရှိသည်။
သို့​သော် သမ္မတသည် လွှတ်​တော်ကို ဖျက်သိမ်းခွင့်ရှိသည်။
(ဒီ ဖက်တို၊ ဒီ ဂျူရီ - ပါလီမန်စနစ်) (ဒီ ဖက်တို၊ ဒီ ဂျူရီ - ပါလီမန်စနစ်) သမ္မတ - ပါလီမန်စနစ် ယခင်က ကျင့်သုံးခဲ့​သော နိုင်ငံများ (၁၉၉၁-၁၉၉၈၊ ၂၀၁၃-၂၀၁၈) (၁၉၉၀-၂၀၀၀) (၁၉၄၀-၁၉၇၆) (၁၉၁၉-၂၀၀၀) (၂၀၀၄-၂၀၁၈) (၁၉၁၉-၁၉၃၃) (၁၉၇၃-၁၉၇၄) (၁၉၉၁-၁၉၉၅) (၂၀၀၇-၂၀၁၃) (၁၉၉၀-၂၀၀၁) (၁၉၈၅-၂၀၁၀) (၁၉၈၁-၁၉၈၆) 20px ဆိုဗီယက်ရုရှား (၁၉၉၁) (၁၉၉၀-၁၉၉၁) (၁၉၇၂-၁၉၈၈) (၁၉၉၁ - ၁၉၉၅) ကိုးကား ကဏ္ဍ:အုပ်ချုပ်ရေး ပုံစံများ ကဏ္ဍ:အုပ်ချုပ်ရေး ပုံစံများ။
အယ်လ်ဖာ () (စာလုံးကြီး ၊ စာလုံးသေး ; , álpha, သို့မဟုတ် ) သည် ဂရိအက္ခရာ ၏ ပထမဆုံး အက္ခရာ ဖြစ်သည်။
ဂရိဂဏန်းများစနစ်တွင် ၎င်းသည် တန်ဖိုးတစ်ခုဖြစ်သည်။
Alpha 20x20px|alephသည် နွား အတွက် အနောက်ဆီးမိုက် စကား Phoenician အက္ခရာ aleph မှဆင်းသက်လာသည်။
အယ်လ်ဖာမှ ထွက်လာသော စာလုံးများတွင် လက်တင် အက္ခရာ A နှင့် Cyrillic အက္ခရာ А တို့ ပါဝင်သည်။
အသုံးပြုပုံများ ဂရိ ရှေးဂရိဘာသာတွင် အယ်လ်ဖာသည် ဟု အသံထွက်ပြီး အသံထွက် အားဖြင့် ရှည် ([aː]) သို့မဟုတ် အတို ([a]) ဖြစ်နိုင်သည်။
မရှင်းမလင်းဖြစ်နေပါက အရှည်နှင့်အတို alpha ကို တစ်ခါတစ်ရံ macron-breve ဖြင့် Ᾱᾱ ၊ Ᾰᾰ ဟုရေးသည်။
ὥρα = ὥρᾱ hōrā "အချိန်" γλῶσσα = γλῶσσᾰ glôssa "လျှာ" ခေတ်သစ်ဂရိဘာသာစကားတွင် သရအလျား များ ပျောက်ဆုံးသွားပြီး အယ်လ်ဖာ၏ အသံထွက် သည် အာ မဟုတ်တော့ဘဲ အ သာလျှင်ဖြစ်တော့သည်။
ဗိုလ်ချုပ်ကြီး ဆာ ဟေရီ နော့သ် ဒလ်ရီမ်ပဲလ် ပရဲန်ဒါဂါ့စ်တ် (15 အောက်တိုဘာ 1834 မှ 24 ဇူလိုင် 1913) သည် ဗြိတိသျှ နှင့် နယ်ချဲ့ခေတ်တွင် ဓနသဟာယ အဖွဲ့ဝင်များကို ပေးအပ်နိုင်သော ရန်သူ၏မျက်နှာစာအတွက် အမြင့်ဆုံးနှင့် ဂုဏ်အရှိဆုံးဆုဖြစ်သည့် Victoria Cross (VC) ကို လက်ခံရရှိသူဖြစ်သည်။
‌၎င်းသည် ၁၈၈၅ခုနှစ် နိုဝင်ဘာလ ၂၈ရက်တွင် မန္တလေးကို သိမ်းပိုက်ပြီး သီပေါမင်းနှင့် စုဖုရားလတ်တို့အား နန်းချကာ အိန္ဒိယနိုင်ငံ ရတနာဂီရိသို့ ပို့ဆောင်ခဲ့သည်။
ကိုးကား ကဏ္ဍ:၁၉၁၃ ကွယ်လွန်သူများ ကဏ္ဍ:၁၈၃၄ မွေးဖွားသူများ။
အရှေ့တီမောနိုင်ငံ၏ နိုင်ငံတော်ကောင်စီ () သည် နိုင်ငံတော်သမ္မတ ကို အကြံပေးနိုင်ရန် အခြေခံဥပဒေအရ ဖွဲ့စည်းထားသော ကောင်စီဖြစ်သည်။
အရှေ့တီမောနိုင်ငံသည် ယခင်က ပေါ်တူဂီလက်အောက်တွင်ဖြစ်ရာ ၂၀၀၂ခုနှစ် လွတ်လပ်ရေးရချိန်တွင် ပေါ်တူဂီတို့၏ သမိုင်းကြောင်းတွင် တည်ရှိခဲ့သော နိုင်ငံတော်ကောင်စီကို နမူနာယူ၍ ဖွဲ့စည်းထားသည်။
ဖွဲ့စည်းပုံ အခြေခံဥပဒေအရ ကောင်စီကို သမ္မတကဦးဆောင်ကာ အောက်ပါအဖွဲ့ဝင်များ ပါဝင်ဖွဲ့စည်းသည်။
ရာထူးမှထုတ်ပယ်ခံရခြင်းမဟုတ်သော သမ္မတ(ငြိမ်း)များ အမျိုးသားလွှတ်တော်ဥက္ကဋ္ဌ ဝန်ကြီးချုပ် လွှတ်တော်မှရွေးချယ်သော နိုင်ငံသား (၅)ဦး သမ္မတကရွေးချယ်သော နိုင်ငံသား (၅)ဦး တာဝန်များ လွှတ်တော်ဖျက်သိမ်းရေးအတွက် ထင်မြင်ချက်ပေးခြင်း။
အစိုးရအဖွဲ့ဖျက်သိမ်းရေးအတွက် ထင်မြင်ချက်ပေးခြင်း။
စစ်ကြေညာရန် (သို့မဟုတ်) ငြိမ်းချမ်းရေးအတွက် ထင်မြင်ချက်ပေးခြင်း။
ဖွဲ့စည်းပုံအခြေခံဥပဒေပါ အခြားကိစ္စရပ်များနှင့်စပ်လျဉ်း၍ ၎င်း၏အမြင်ကို ထုတ်ဖော်ပြောကြားပြီး နိုင်ငံတော်သမ္မတက တောင်းဆိုထားသည့်အတိုင်း ၎င်း၏လုပ်ငန်းတာဝန်များကို ထမ်းဆောင်ရာတွင်နိုင်ငံတော်သမ္မတထံ အကြံပြုတင်ပြခြင်း။
နည်းဥပဒေကြမ်းများရေးဆွဲခြင်း။
ကိုးကား ကဏ္ဍ:တီမောလက်စ်တေနိုင်ငံ၏ အုပ်ချုပ်ရေး။
အရှေ့တီမောနိုင်ငံ၏ နိုင်ငံတော်အထိမ်းအမှတ်တံဆိပ် သည် အခြေခံဥပဒေအရ အရှေ့တီမောနိုင်ငံ၏ အထိမ်းအမှတ်များအနက် တစ်ခုအပါအဝင်ဖြစ်သည်။
သမိုင်းကြောင်း လက်ရှိအထိမ်းအမှတ်တံဆိပ်ကို ၂၀၀၇ခုနှစ် ဇန်နဝါရီ ၁၈ရက်နေ့တွင် စတင်အသုံးပြုခဲ့သည်။
၁၉၇၅ခုနှစ် နိုဝင်ဘာ ၂၈ရက်နေ့တွင် ပေါ်တူဂီတို့လက်မှ လွတ်လပ်ရေးရပြီဟု ကြေညာခဲ့စဉ်က အသုံးပြုခဲ့သော တံဆိပ်နှင့် ဆင်တူသည်။
ယခင်တံဆိပ်များ ပေါ်တူဂီကိုလိုနီခေတ်(၁၉၃၅-၁၉၇၅) ၁၉၃၅ခုနှစ်တွင် ပေါ်တူဂီတို့သည် ၎င်းတို့၏ကိုလိုနီနယ်မြေအတွက် အထိမ်းအမှတ်တံဆိပ်ကို အသုံးပြုခဲ့သည်။
ထိုတံဆိပ်မှာ ပေါ်တူဂီ၏ အခြားသော ကိုလိုနီနယ်မြေများ၏ တံဆိပ်များအတိုင်းပင်ဖြစ်သည်။
အင်ဒိုနီးရှားပြည်နယ် (၁၉၇၅-၁၉၉၉) လွတ်လပ်ရေးကြေညာအပြီး ရက်အနည်းငယ်အကြာတွင် အင်ဒိုနီးရှားတို့က အရှေ့တီမောဒေသကို ကျူးကျော်ကာ ၎င်းတို့၏ ၂၇ခုမြောက် ပြည်နယ်အဖြစ် သတ်မှတ်ခဲ့သည်။
အရှေ့တီမောပြည်နယ်၏ အမှတ်တံဆိပ်ကို ၁၉၇၅ခုနှစ်မှ ၁၉၉၉ခုနှစ်အထိ အသုံးပြုခဲ့သည်။
ကုလသမဂ္ဂအုပ်ချုပ်မှုကာလ (၁၉၉၉-၂၀၀၂) အင်ဒိုနီးရှားတွင် သမ္မတ ဆူဟာတိုနုတ်ထွက်အပြီး သမ္မတ ဟာဘီဘီလက်ထက်တွင် အရှေ့တီမောကို လွတ်လပ်ရေးပေးရန် ဖြစ်လာခဲ့သည်။
သို့ရာတွင် အခြေအနေများအရ သမ္မတ ဟာဘီဘီက ကုလသမဂ္ဂ၏ ငြိမ်းချမ်းရေးတပ်များကိုခေါ်၍ အခြေအနေကို ထိန်းခဲ့ရသည်။
၁၉၉၉ခုနှစ်တွင် အရှေ့တီမောဒေသကို ကုလသမဂ္ဂမှ စတင်အုပ်ချုပ်ပြီး ဖွဲ့စည်းပုံအခြေခံဥပဒေ ရေးဆွဲပြီးသည့် အချိန်အထိဖြစ်သည်။
ထိုကာလအတွင်း အမှတ်တံဆိပ်တစ်ခုကို အသုံးပြုခဲ့သည်။
လွတ်လပ်ရေးရပြီးခေတ် (၂၀၀၂ - ၂၀၀၇) လွတ်လပ်ရေးရပြီး ပထမဆုံးအသုံးပြုခဲ့သေ အထိမ်းအမှတ်တံဆိပ်သည် တီမောကာကွယ်ရေးအမျိုးသားကောင်စီ၏ တံဆိပ်တွင်ပါသော ဒိုင်းဖြစ်သည်။
ထိုတံဆိပ်၏ အဓိကမှာ တီမောရိုးရာဓားဖြစ်သည်။
ဘေးတွင် လှံ၊ ကြယ်၊ မြှားတို့ပါသည်။
ဒိုင်းကာအောက်တွင် ရောင်ခြည် (၁၄)ခုပါသော နေလုံး၊ ၎င်းတို့ကို ပတ်ထားသော စက်ဝိုင်းတွင် ပေါ်တူဂီဘာသာဖြင့် နိုင်ငံအမည်တို့ ပါဝင်သည်။
ပြခန်း ကိုးကား ကဏ္ဍ:နိုင်ငံတော် အထိမ်းအမှတ်တံဆိပ်များ ကဏ္ဍ:တီမောလက်စ်တေနိုင်ငံ။
လူ့အသံ၏ spectrogram သည် ၎င်း၏ကြွယ်ဝသော သဟဇာတ ပါဝင်မှုကို ဖော်ပြသည်။
လူ့အသံ တွင် စကားပြောခြင်း၊ သီဆိုခြင်း၊ ရယ်မောခြင်း၊ အော်ဟစ်ခြင်း၊ ဟစ်အော်ခြင်း အပါအဝင် အသံကို အသုံးပြု၍ လူတစ်ဦးမှ ပြုလုပ်သော အသံ များ ပါဝင်သည်။
လူ၏အသံကြိမ်နှုန်းသည် အထူးအားဖြင့် အသံအခေါက်များ ( vocal cords) သည် အဓိကအသံအရင်းအမြစ်ဖြစ်သည့် လူ့အသံထွက်ရှိမှု၏ အစိတ်အပိုင်းတစ်ခုဖြစ်သည်။
(ကိုယ်ခန္ဓာ၏ တူညီသော ယေဘူယျ ဧရိယာမှ ထုတ်လုပ်သော အခြားသော အသံထွက်ရှိမှု ယန္တရားများတွင် အသံ မထွက်သော ဗျည်း များ၊ ကလစ်များ ၊ လေချွန်သံ နှင့် တီးတိုးသံများ ထုတ်လုပ်ခြင်းတို့ ပါဝင်သည်။
) ယေဘူယျအားဖြင့်ပြောရလျှင်၊ လူ့အသံကိုထုတ်လုပ်ရန် ယန္တရားကို အပိုင်းသုံးပိုင်းခွဲနိုင်သည်။
အဆုတ်များ၊ အသံအိုးအတွင်း အသံအခေါက် များ (voice box) နှင့် articulator များ။
အဆုတ် ၊ "ပန့်" သည် အသံခေါက်ခေါက်များကို တုန်ခါစေရန် လုံလောက်သော လေစီးဆင်းမှု နှင့် လေဖိအားကို ထုတ်ပေးရပါမည်။
ထို့နောက် အသံဖိုင်များ (အသံကြိုးများ) သည် အဆုတ်မှ လေဝင်လေထွက်ကို အသုံးပြု၍ အသံအိုး၏ အသံရင်းမြစ်ကို ဖန်တီးပေးသည့် အသံကို ဖန်တီးရန်အတွက် တုန်ခါသွားပါသည်။
အသံအိုး၏ ကြွက်သားများသည် အသံခေါက်များ၏ အလျားနှင့် တင်းအားကို 'fine-tune' pitch and tone အဖြစ် ချိန်ညှိသည်။
လည်မျိုအထက် အသံအိုး၏ အစိတ်အပိုင်းများ ( လျှာ ၊ အာ ခေါင် ၊ ပါး ၊ နှုတ်ခမ်း ၊ စသည်) ပါဝင်သော အသံအိုး၏ အစိတ်အပိုင်းများသည် အသံအိုးမှ ထွက်လာသော အသံကို စစ်ထုတ်ပြီး အတိုင်းအတာတစ်ခုအထိ အားကောင်းစေရန် သို့မဟုတ် အားပျော့သွားစေရန် အသံအိုးလေလမ်းကြောင်းနှင့် ဓာတ်ပြုနိုင်သည်။
အသံထွက်ခေါက်များသည် articulators များနှင့် ပေါင်းစပ်၍ အလွန်ရှုပ်ထွေးသော အသံများကို ထုတ်လုပ်နိုင်စွမ်းရှိသည်။
Stevens, K.N.(2000), Acoustic Phonetics, MIT Press, , 978-0-262-69250-2 Titze, I.R. (1994). Principles of Voice Production, Prentice Hall (currently published by NCVS.org), . Titze, I. R. (2006). The Myoelatic Aerodynamic Theory of Phonation, Iowa City:National Center for Voice and Speech, 2006. ဒေါသ ၊ အံ့ဩ မှု၊ ကြောက်ရွံ့မှု ၊ ပျော်ရွှင်မှု သို့မဟုတ် ဝမ်းနည်းမှု စသည့် စိတ်ခံစားမှု များကို အကြံပြုရန်အတွက် အသံလေသံကို ပြုပြင်ပြောင်းလဲနိုင်သည်။
လူ၏အသံကို စိတ်ခံစားမှုကိုဖော်ပြရန် အသုံးပြု သည်၊ နှင့် စကားပြောသူ၏ အသက်နှင့် လိင်ကိုလည်း ဖော်ပြနိုင်သည်။
တေးဆို များသည် ဂီတ ဖန်တီး ရာတွင် လူသား၏အသံကို တူရိယာတစ်ခုအဖြစ် အသုံးပြုကြသည်။
ကိုးကား ကဏ္ဍ:သဒ္ဒဗေဒ ကဏ္ဍ:ပြန်လည်မဆန်းစစ်ရသေးသော ဘာသာပြန်များပါဝင်သည့် စာမျက်နှာများ။
ပရာကျွတ်ဂိရိခန္ဓခရိုင် သို့မဟုတ် ပရာကျွတ်ခီရီခန်းခရိုင် (, , ထိုင်းအသံထွက် - ပရာကျွတ်ခီရီခန်) သည် ထိုင်းနိုင်ငံ အနောက်ပိုင်းဒေသရှိ ခရိုင်တစ်ခု ဖြစ်သည်။
ဘန်ကောက်မြို့၏ တောင်ဖက်ခြမ်း အကွာတွင် တည်ရှိပြီး မလေးကျွန်းဆွယ်၏ မြောက်ပိုင်း ဖြစ်သည်။
မြောက်ဖက်တွင် ဝဇိရပုရီ (ဖတ်ဘူရီ) ခရိုင်၊ တောင်ဖက်တွင် ချွန်ဖွန်ခရိုင်တို့ တည်ရှိသည်။
ခရိုင်၏ အနောက်ဖက်တွင် မြန်မာနိုင်ငံ၏ တနင်္သာရီတိုင်းဒေသကြီးနှင့် နယ်နမိတ် ထိစပ်နေသည်။
ခရိုင်နာမည် အဓိပ္ပါယ် ประจวบ - prachuab (ခမာစကားလုံး) > ပြကျွတ် - တွေ့ဆုံသည်၊ တိုက်ဆိုင်သည်။
คีรี > giri (ပါဠိစကားလုံး) > ဂိရိ = တောင်။
ขันธ์ > khandha (ပါဠိစကားလုံး) > ခန္ဓ = အစု၊ အစုအပုံ၊ တရားအစု၊ ပခုံး၊ ပင်စည်။
ရာမ ၅ ဘုရင်က ကင်ပွန်းတပ်ခဲ့သည်။
အုပ်ချုပ်ရေး ဖွဲ့စည်းပုံ ပရာကျွတ်ခီရီခန်းခရိုင်ကို အဖ်ဖေါ ခေါ် မြို့နယ် (၈) ခုဖြင့် ဖွဲ့စည်းထားသည်။
​ မြို့နယ်များကို ကျေးရွာအုပ်စု ၄၈ ခု ဖြင့် ပြန်လည် ဖွဲ့စည်းပြီး၊ ၃၈၈ ရွာ ရှိသည်။
မြို့နယ်များ မောင်းပရာကျွတ်ခီရီခန်းမြို့နယ် ကွီးဘူရီမြို့နယ် ထပ်ဆကဲမြို့နယ် ဘန်စဖန်မြို့နယ် ဘန်စဖန်နွိုင်မြို့နယ် ပရန်ဘူရီမြို့နယ် ဟွာဟင်မြို့နယ် ဆမ်ရွိုင်ယော့မြို့နယ် ဒေသ ၂၀၁၉ ခုနှစ် နိုဝင်ဘာလ ၂၆ ရက်နေ့အထိ စာရင်းများအရ ပရာကျွတ်ခီရီခန်ခရိုင်တွင် ခရိုင်အုပ်ချုပ်ရေးအဖွဲ့အစည်း (Provincial Administrative Organization - PAO) တစ်ခု (ongkan borihan suan changwat) ရှိပါသည်။
မြို့ပြအုပ်ချုပ်ရေးနယ်မြေ (municipal areas) ၁၆ ခု ရှိပါသည်။
၎င်းတို့အနက် ပရာကျွတ်ခီရီခန် (Prachuap Khiri Khan) နှင့် ဟွာဟင် (Hua Hin) မြို့တို့သည် မြို့ငယ်စည်ပင်အဆင့် မြို့ပြအုပ်ချုပ်ရေးနယ်မြေ (thesaban mueang) အဆင့်အတန်းရှိပြီး၊ ကျန် ၁၄ ခု မှာ ကျွေးရွာစည်ပင်အဆင့် မြို့ပြအုပ်ချုပ်ရေးနယ်မြေ (thesaban tambon) များ ဖြစ်ပါသည်။
မြို့ပြအုပ်ချုပ်ရေးနယ်မြေမဟုတ်သော ဒေသများကို ကျေးရွာအုပ်စုအုပ်ချုပ်ရေးအဖွဲ့အစည်း (Subdistrict Administrative Organizations - SAO) ၄၄ ခု (ongkan borihan suan tambon) က အုပ်ချုပ်ပါသည်။
မင်္ဂလာဒုံခရိုင် ()သည် ရန်ကုန်တိုင်းဒေသကြီး တွင် ပါဝင်သော ခရိုင်ဖြစ်သည်။
ရန်ကုန်မြို့တော်စည်ပင်သာယာရေးကော်မတီ၏ လက်အောက်တွင် ပါဝင်သည်။
၂၀၂၂ခုနှစ် ဧပြီလတွင်မှ အသစ်ထပ်မံဖွဲ့စည်းခဲ့သော ခရိုင်တစ်ခုဖြစ်သည်။
ပါဝင်သောမြို့နယ်များ မင်္ဂလာဒုံခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
thumb|မင်္ဂလာဒုံခရိုင်မြို့နယ်များ မင်္ဂလာဒုံမြို့နယ် ရွှေပြည်သာမြို့နယ် ရွှေပြည်သာမြို့ သမိုင်းကြောင်း ၂၀၂၂ခုနှစ် ဧပြီလ (၃၀) ရက်နေ့တွင် မူလခရိုင် (၇၅)ခရိုင်အပြင် ခရိုင်အသစ် (၄၆)ခရိုင်ကို တိုးချဲ့ဖွဲ့စည်းခဲ့သည်။
ယခင်က ရန်ကုန်မြောက်ပိုင်းခရိုင် ရှိ မြို့နယ်များဖြစ်သော မင်္ဂလာဒုံနှင့် ရွှေပြည်သာမြို့နယ်များကို ခွဲထုတ်ကာ မင်္ဂလာဒုံခရိုင်အဖြစ် တိုးချဲ့ဖွဲ့စည်းခဲ့သည်။
ကိုးကား ကဏ္ဍ:မြန်မာနိုင်ငံရှိခရိုင်များ ကဏ္ဍ:ရန်ကုန်တိုင်းဒေသကြီး။
ဒဂုံမြို့သစ်ခရိုင် ()သည် ရန်ကုန်တိုင်းဒေသကြီး တွင် ပါဝင်သော ခရိုင်ဖြစ်သည်။
ရန်ကုန်မြို့တော် စည်ပင်သာယာရေး ကော်မတီ၏ လက်အောက်တွင် ပါဝင်သည်။
ပါဝင်သောမြို့နယ်များ ဒဂုံမြို့သစ်ခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
thumb|ဒဂုံမြို့သစ်ခရိုင်မြို့နယ်များ ဒဂုံမြို့သစ်တောင်ပိုင်းမြို့နယ် ဒဂုံမြို့သစ်မြောက်ပိုင်းမြို့နယ် ဒဂုံမြို့သစ်အရှေ့ပိုင်းမြို့နယ် ဒဂုံမြို့သစ်ဆိပ်ကမ်းမြို့နယ် သမိုင်းကြောင်း ၂၀၂၂ခုနှစ် ဧပြီလ (၃၀) ရက်နေ့တွင် မူလခရိုင် (၇၅)ခရိုင်အပြင် ခရိုင်အသစ် (၄၆)ခရိုင်ကို တိုးချဲ့ဖွဲ့စည်းခဲ့သည်။
ယခင်က ရန်ကုန်အရှေ့ပိုင်းခရိုင် ရှိ မြို့နယ်များဖြစ်သော ဒဂုံမြို့သစ် အရှေ့ပိုင်း၊ မြောက်ပိုင်း၊ တောင်ပိုင်း၊ ဒဂုံမြို့သစ်ဆိပ်ကမ်းမြို့နယ်များကို ခွဲထုတ်ကာ ဒဂုံမြို့သစ်ခရိုင်အဖြစ် တိုးချဲ့ဖွဲ့စည်းခဲ့သည်။
ကိုးကား ကဏ္ဍ:ရန်ကုန်တိုင်းဒေသကြီးရှိ ခရိုင်များ။
မရမ်းကုန်းခရိုင် ()သည် ရန်ကုန်တိုင်းဒေသကြီး တွင် ပါဝင်သော ခရိုင်ဖြစ်သည်။
ပါဝင်သောမြို့နယ်များ မရမ်းကုန်းခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
thumb|မရမ်းကုန်းခရိုင်မြို့နယ်များ မရမ်းကုန်းမြို့နယ် လှိုင်မြို့နယ် မြောက်ဥက္ကလာပမြို့နယ် သမိုင်းကြောင်း ၂၀၂၂ခုနှစ် ဧပြီလ (၃၀) ရက်နေ့တွင် မူလခရိုင် (၇၅)ခရိုင်အပြင် ခရိုင်အသစ် (၄၆)ခရိုင်ကို တိုးချဲ့ဖွဲ့စည်းခဲ့သည်။
ယခင်က ရန်ကုန်အနောက်ပိုင်းခရိုင် ရှိ မြို့နယ်များဖြစ်သော မရမ်းကုန်းနှင့် လှိုင်မြို့နယ်များ၊ ရန်ကုန်အရှေ့ပိုင်းခရိုင်ရှိ မြောက်ဥက္ကလာပမြို့နယ်များကို ခွဲထုတ်ကာ မရမ်းကုန်းခရိုင်အဖြစ် တိုးချဲ့ဖွဲ့စည်းခဲ့သည်။
အင်းစိန်ခရိုင် ()သည် ရန်ကုန်တိုင်းဒေသကြီး တွင် ပါဝင်သော ခရိုင်ဖြစ်သည်။
ပါဝင်သောမြို့နယ်များ အင်းစိန်ခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
thumb|အင်းစိန်ခရိုင်မြို့နယ်များ အင်းစိန်မြို့နယ် လှိုင်သာယာအရှေ့ပိုင်းမြို့နယ် လှိုင်သာယာအနောက်ပိုင်းမြို့နယ် သမိုင်းကြောင်း အင်းစိန်အရပ်သည် ရွာကြီးတစ်ရွာအဖြစ် တည်ရှိခဲ့ရာမှ ၁၉၀၃ခုနှစ်တွင် မြို့နယ်အဆင့် ဖြစ်လာခဲ့သည်။
၁၉၁၂ခုနှစ် ဖေဖော်ဝါရီလ ၁ရက်နေ့တွင် အင်းစိန်စီရင်စုအဖြစ် ခရိုင်(ဒိစတြိတ်)ဖြစ်လာခဲ့သည်။
၁၉၂၁ - ၁၉၂၂ခုနှစ်များတွင် အင်းစိန်ခရိုင်ဟု အမည်ပြောင်းခဲ့ကာ အင်းစိန်မြို့နယ်၊ လှည်းကူး၊ ထန်းတပင်၊ တိုက်ကြီးမြို့နယ်များ ပါဝင်သည်။
၂၉.၉.၁၉၆၅ခုနှစ်တွင် မှော်ဘီခရိုင်ဟု အမည်ပြောင်းခဲ့သည်။
နောက်ပိုင်းတွင် ထိုဒေသများသည် ရန်ကုန်တိုင်းအတွင်း ပါဝင်ဖွဲ့စည်းလာခဲ့သည်။
၂၀၂၂ခုနှစ် ဧပြီလ (၃၀) ရက်နေ့တွင် မူလခရိုင် (၇၅)ခရိုင်အပြင် ခရိုင်အသစ် (၄၆)ခရိုင်ကို တိုးချဲ့ဖွဲ့စည်းခဲ့သည်။
ယခင်က ရန်ကုန်မြောက်ပိုင်းခရိုင် ရှိ မြို့နယ်များဖြစ်သော အင်းစိန်၊ လှိုင်သာယာ(အရှေ့ပိုင်း)၊ လှိုင်သာယာ (အနောက်ပိုင်း) မြို့နယ်များကို ခွဲထုတ်ကာ အင်းစိန်ခရိုင်အဖြစ် တိုးချဲ့ဖွဲ့စည်းခဲ့သည်။
တွံတေးခရိုင် ()သည် ရန်ကုန်တိုင်းဒေသကြီး တွင် ပါဝင်သော ခရိုင်ဖြစ်သည်။
ရန်ကုန်မြို့တော် စည်ပင်သာယာရေး ကော်မတီ၏ လက်အောက်တွင် တစ်စိတ်တစ်ပိုင်းပါဝင်သည်။
ပါဝင်သောမြို့နယ်များ တွံတေးခရိုင်တွင် ပါဝင်သည့် မြို့နယ်များနှင့် မြို့များမှာ ​အောက်ပါအတိုင်းဖြစ်သည်။
thumb|တွံ​တေးခရိုင်မြို့နယ်များ တွံတေးမြို့နယ် တွံတေးမြို့ ကော့မှူးမြို့နယ် ကော့မှူးမြို့ ကွမ်းခြံကုန်းမြို့နယ် ကွမ်းခြံကုန်းမြို့ ရန်ကုန်မြို့တော်စည်ပင်လက်အောက်ရှိမြို့နယ်များ ဆိပ်ကြီးခနောင်တိုမြို့နယ် ဒလမြို့နယ် သမိုင်းကြောင်း ၂၀၂၂ခုနှစ် ဧပြီလ (၃၀) ရက်နေ့တွင် မူလခရိုင် (၇၅)ခရိုင်အပြင် ခရိုင်အသစ် (၄၆)ခရိုင်ကို တိုးချဲ့ဖွဲ့စည်းခဲ့သည်။
ယခင်က ရန်ကုန်တောင်ပိုင်းခရိုင် ရှိ တွံ​တေး၊ ဆိပ်ကြီး​ခ​နောင်တို၊ ​ကော့မှူး၊ ဒလ၊ ကွမ်းခြံကုန်းမြို့နယ်များကို ခွဲထုတ်ကာ တွံတေးခရိုင်အဖြစ် တိုးချဲ့ဖွဲ့စည်းခဲ့သည်။
သုံးတန်ပေါ်နိစ်သည် မြန်မာ့ ရိုးရာဗေဒင် တွက်နည်းများထဲမှ မဟာဘုတ် တွက်နည်း ဟုရှိပြီး ထိုမဟာဘုတ်တွက်နည်း ထဲမှ အနုစိတ် မကောင်းသော ကံဆိုးမှု ကံနိမ့်မှုများကို တွက်ချက်သည့် နည်းတစ်ခုဖြစ်သည်။
သုံးတန်ပေါ်နိစ်ဗေဒင်ပညာသည် အင်းဝခေတ်၊ ဒုတိယ မင်းခေါင်လက်ထက်တွင် စတင်ပေါ်ပေါက်လာခဲ့သည်။
ကိုးကား ကဏ္ဍ:မြန်မာ့ ယဉ်ကျေးမှု ကဏ္ဍ:ဗေဒင်။
ကမာရွတ်ခရိုင် ()သည် ရန်ကုန်တိုင်းဒေသကြီး တွင် ပါဝင်သော ခရိုင်ဖြစ်သည်။
ပါဝင်သောမြို့နယ်များ ကမာရွတ်ခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။